"ஹார்வர்டு தமிழ் இருக்கை அமைவதற்காக 6 மில்லியன் டாலர்களை சேகரிக்க வேண்டியிருக்கிறது. இதற்கான முயற்சியில் ஈடுபட்டிருக்கும் சம்பந்தன் இன்று ஒரு தகவல் அனுப்பினார். 'இதுவரையில் 2 மில்லியன் டாலர் பணம் சேர்ந்துள்ளது. இன்னும் 4 மில்லியன் டாலர் தேவைப்படுகிறது' எனக் குறிப்பிட்டார். இந்த 4 மில்லியன் என்பது 28 கோடி ரூபாய் ஆகும். எங்களுடைய முயற்சிகளைக் கேள்விப்பட்டு, சேலம் திரிவேணி குழுமம் ஒரு லட்சம் டாலரை நன்கொடையாக வழங்கியுள்ளது. நாம் அனுப்பும் ஒவ்வொரு டாலருக்கும் முறையான கடிதத்தை ஹார்வர்டு அனுப்பி வருகிறது. இதில் குறிப்பிட வேண்டிய விஷயம் என்னவென்றால், ஹார்வர்டில் இருக்கை அமைவதற்கான முயற்சியைத் தொடங்கிவிட்டால், அன்றிலிருந்து இரண்டு ஆண்டுகளுக்குள் பணிகளுக்கான முழுப் பணத்தையும் கொடுத்துவிட வேண்டும். அப்படிப் பார்த்தால், வருகிற மே மாதத்துடன் பல்கலைக்கழகம் கொடுத்த கெடு முடிவடைகிறது.